פרשת תרומה

פרשת תְּרוּמָה היא פרשת השבוע השביעית בספר שמות. לפי החלוקה המקובלת לפרקים, היא מתחילה בפרק כ"ה, פסוק א' ומסתיימת בפרק כ"ז, פסוק י"ט. הפרשה עוסקת בהוראות מפורטות שניתנו למשה רבנו לבניית המשכן וכליו והנחיות כיצד לבנותם בעזרת תרומותיהם של בני ישראל. פרשת תרומה נקראת בין התאריכים א' באדר-ח' באדר (בשנה מעוברת באדר א'). הפרשה עוסקת כולה בנושא אחד: הציווי של אלוהים למשה על בניית המשכן. הפרשה נפתחת בציווי של ה' למשה לאסוף מבני ישראל תרומות לבניין המשכן. התורה מצווה על איסוף חומרים רבים, בהם: זהב, כסף ונחושת, עצי שיטים, עורות, צמר צבוע בצבעים שונים בהם תכלת, ארגמן, ותולעת שני, אבני שהם, אבני מילואים, בשמים ושמן. התורה מדגישה כי התרומה תינתן ברצון חופשי של התורמים: "מֵאֵ֤ת כָּל־אִישׁ֙ אֲשֶׁ֣ר יִדְּבֶ֣נּוּ לִבּ֔וֹ תִּקְח֖וּ אֶת־תְּרֽוּמָתִֽי". לאחר הפתיחה, מופיע פיסקה קצרה אשר מכיל את תמצית הציווי על הקמת המשכן, וכן את תכליתו: "וְעָ֥שׂוּ לִ֖י מִקְדָּ֑שׁ וְשָֽׁכַנְתִּ֖י בְּתוֹכָֽם; כְּכֹ֗ל אֲשֶׁ֤ר אֲנִי֙ מַרְאֶ֣ה אֽוֹתְךָ֔ אֵ֚ת תַּבְנִ֣ית הַמִּשְׁכָּ֔ן וְאֵ֖ת תַּבְנִ֣ית כָּל־כֵּלָ֑יו וְכֵ֖ן תַּֽעֲשֽׂוּ׃". לאחר מכן מתחילה התורה לצוות בפירוט רב על הקמת המשכן. בתחילה מופיעים כלי המשכן, לאחר מכן המשכן עצמו, על קרשיו, יריעותיו והפרוכת, ולסיום מזבח העולה וקלעי החצר. ביחס לכל אחד מן הכלים מפורטים החומרים מהם יש לבנות את הכלי, מידות הכלי, וכן אופן הבניה. הכלים וחלקי המשכן מופיעים בפרשה בסדר זה: ארון הברית הכפורת והכרובים השולחן ולחם הפנים המנורה יריעות המשכן קרשי המשכן, האדנים והבריחים הפרוכת והמסך. הציווי על הפרוכת והמסך משולב בתוך פסוקים הקמת המשכן: הקמת המשכן על קרשיו ויריעותיו, לאחר מכן עשיית הפרוכת, ואז הכנסת ארון העדות לקדש הקודשים, נתינת הכפורת על הארון, הנחת השלחן, המנורה, ועשיית המסך לפתח האהל. מזבח הנחושת קלעי חצר המשכן על פי ספר החינוך, בפרשה ישנן שלוש מצוות: ספר החינוך כותב על המצוות: "שלש מצוות שבסדר זה אין נוהגות היום". השבת בה קוראים את פרשת תרומה יכולה לחול בעשרה תאריכים שונים: שנת השא - א' באדר שנת הכז - ב' באדר שנת גכה ושנת בשה - ד' באדר שנת בחג ושנת זשג - ו' באדר שנת זחא - ח' באדר שנת השג - א' באדר א' שנת החא - ג' באדר א' שנת גכז ושנת בשז - ד' באדר א' שנת בחה ושנת זשה - ו' באדר א' שנת זחג - ח' באדר א' ברוב השנים מפטירים ברוב הקהילות בספר מלכים, בתיאור בית המקדש שבנה שלמה המלך: מלכים א', מפרק ה', פסוק כ"ו עד פרק ו', פסוק י"ג. בנוסח רומניא הפטירו בשבת כזו ספר ישעיהו, פרק ס', פסוק י"ז עד פרק ס"ב, פסוק ג'. בשנים מסוג השא, פרשת תרומה נקראת בראש חודש אדר וקוראים בה את פרשת שקלים ואת ההפטרה של שבת שקלים. בשנים מסוג זחא פרשת תרומה נקראת בשבת הסמוכה לפורים, ואז קוראים בה את פרשת זכור, ומפטירים בהפטרה המיוחדת של פרשת זכור. בשנים מעוברות מסוג השג פרשת תרומה נקראת בראש חודש אדר א' וקוראים בה את הפטרת "השמים כסאי". ובנוסח רומניא, הפטירו כבכל שבת ראש חודש בספר יחזקאל, פרק מ"ו, פסוק א' עד פסוק י"ח. הטקסט: פרשת תרומה, באתר ויקיטקסט פרשת תרומה - הטקסט עם תרגום אונקלוס, באתר "מכון ממרא" פרשת תרומה, באתר "מקראות גדולות הכתר" פרשת תרומה, באתר "תורת אמת" פרשנות: גיליונות נחמה לפרשת תרומה פרשת תרומה, באתר אוניברסיטת בר-אילן פרשת תרומה, באתר "כיפה" פרשת תרומה עם פירוש רש"י, באתר "בית חב"ד" שיעורי תורה לפרשת תרומה, באתר "ישיבה" שיעורים לצפייה על פרשת תרומה, באתר "בינינו" פרשת תרומה, באתר פרשת השבוע הערך "פרשת תרומה", באתר ויקישיבה דברי תורה לפרשת תרומה באתר ישיבת הר ברכה שיעורים לצפייה על פרשת תרומה, באתר "התנועה הרפורמית" רוחמה וייס, תרומה: נותנים לכם? תקחו, באתר ynet, 4 בפברואר 2011 שמות כה,ב שמות כה, ח-ט שמות כו, ל-לז ספר שמות, פרק כ"ה, פסוק ח' ספר שמות, פרק כ"ה, פסוק ט"ו ספר שמות, פרק כ"ה, פסוק ל' ספר החינוך, מצווה צו.